**Приложение** **№ 2 към чл. 6** от *Наредбата за условията и реда за извършване на оценка на въздействието върху околната среда*

**Информация за преценяване на необходимостта от ОВОС**

**I. Информация за контакт с възложителя:**

**1. Име, постоянен адрес, търговско наименование и седалище.**

„Национална електрическа компания“ ЕАД,

**II. Резюме на инвестиционното предложение:**

**1. Характеристики на инвестиционното предложение:**

**а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост;**

„Национална електрическа компания“ ЕАД (НЕК ЕАД), Предприятие „Водноелектрически централи” възнамерява да преустрои част от собствена съществуваща ремонтна и складова база в площадка за дейности с отпадъци (събиране и временно съхранение). Площадката е с площ 1434 кв. м. – открита бетонова площадка и 133 кв. м. масивна сграда, разположена на територията на имот с идентификатор 56784.504.1232, находящ се в гр. Пловдив, общ. Пловдив, обл. Пловдив, район Северен, ул. „Васил Левски“ № 244. Намира се в северозападната част на поземления имот.

Приетите на площадката отпадъци, след претегляне и визуален преглед, ще се събират и съхраняват на определени за целта места. Местата и съдовете, в които ще се съхраняват приетите отпадъци, ще бъдат обозначени с табели, съдържащи код и наименование на отпадъка, съгласно изискванията на Наредба № 2 от 23 юли 2014 г. за класификация на отпадъците.

Количествата на съхраняваните отпадъци ще бъдат съобразени с капацитета на площадката, като

количеството на съхраняваните опасни отпадъци няма да надвишава 50 тона.

Отпадъците ще се съхраняват до предаването им на фирми притежаващи необходимите документи по чл. 35 от Закона за управление на отпадъците, посредством сключени договори.

б**) взаимовръзка и кумулиране с други съществуващи и/или одобрени инвестиционни предложения;**

Инвестиционното предложение няма връзка с други съществуващи и/или одобрени инвестиционни предложения. Не се предполага възникване на кумулативен ефект.

**в) използване на природни ресурси по време на строителството и експлоатацията на земните недра, почвите, водите и на биологичното разнообразие;**

Не се предвижда използване на природни ресурси по време на реализацията на инвестиционното предложение и по време на експлоатацията на обекта.

|  |
| --- |
| Има изградена инфраструктура – водопровод, електроснабдяване и добър достъп за автомобилен транспорт. |

**г) генериране на отпадъци - видове, количества и начин на третиране, и отпадъчни води;**

* 13 01 10\* - Нехлорирани хидравлични масла на минерална основа
* 13 03 07\*- Нехлорирани изолационни и топлопредаващи масла на минерална основа
* 13 05 03\* - Утайки от маслоуловителни шахти
* 15 01 10\*- Опаковки, съдържащи остатъци от опасни вещества или замърсени с опасни вещества
* 15 02 02\* - Абсорбенти, филтърни материали (включително маслени филтри, неупоменати другаде), кърпи за изтриване, предпазни облекла, замърсени с опасни вещества
* 16 01 03 - Излезли от употреба гуми
* 16 01 04\*- Излезли от употреба превозни средства
* 16 02 13\*- Излязло от употреба оборудване, съдържащо опасни компоненти (3), различно от упоменатото в кодове от 16 02 09 до 16 02 12
* 16 02 14 - Излязло от употреба оборудване, различно от упоменатите в кодове от 16 02 09 до 16 02 13
* 16 06 01\*- Оловни акумулаторни батерии
* 16 06 02\*- Ni – Cd батерии
* 19 12 03 - Цветни метали
* 19 12 02 - Черни метали

Количествата на съхраняваните отпадъци ще бъдат съобразени с капацитета на площадката.

Количеството на съхраняваните опасни отпадъци няма да надвишава 50 тона.

Отпадъците ще се съхраняват до предаването им на фирми притежаващи необходимите документи по чл. 35 от Закона за управление на отпадъците, посредством сключени договори.

Отпадъчните води от битов характер, посредством съществуваща канализационна

система се заустват в съществуващата градска канализация.

Формираните отпадъчни води (площадкова и дъждовна) ще се оттичат в каломаслоуловител.

**д) замърсяване и вредно въздействие; дискомфорт на околната среда;**

Реализация на инвестиционното намерение няма да доведе до замърсяване на компонентите на околната среда. Площадката е покрита с настилка от материал, предпазващ почвата и водите от замърсяване – бетон и асфалтобетон. В имота няма да се извършва разкомплектоване на ИУМПС, а само събиране и временно съхраняване на изброените отпадъци.

**е) риск от големи аварии и/или бедствия, които са свързани с инвестиционното предложение;**

Инвестиционното предложение няма потенциал да създаде риск от големи аварии и /или бедствия или риск за съседни обекти.

От началото на експлоатацията ще се прилагат всички необходими мерки за пожарна безопасност и предотвратяване на инцидентите.

**ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето.**

По смисъла на § 1, т. 12 от допълнителните разпоредби на Закона за здравето, "Факторите на жизнената среда" са:

* води, предназначени за питейно-битови нужди;
* води, предназначени за къпане;
* минерални води, предназначени за пиене или за използване за профилактични, лечебни или за хигиенни нужди;
* шум и вибрации в жилищни, обществени сгради и урбанизирани територии;
* йонизиращи лъчения в жилищните, производствените и обществените сгради;
* (изм. - ДВ, бр. 41 от 2009 г., в сила от 02.06.2009 г.) нейонизиращи лъчения в жилищните, производствените, обществените сгради и урбанизираните територии;
* химични фактори и биологични агенти в обектите с обществено предназначение;
* курортни ресурси;
* въздух.

Не се очакват неблагоприятни въздействия върху здравето на работещите на обекта и населението в района. Няма рискове за човешкото здраве, породени от неблагоприятно въздействие върху факторите на жизнена среда по смисъла на § 1, т. 12 от допълнителните разпоредби на Закона за здравето.

При реализацията на инвестиционното предложение няма въздействия от значителен шум, вибрации и йонизиращи лъчения.

**2. Местоположение на площадката, включително необходима площ за временни дейности по време на строителството.**

Площадката е разположена на територията на имот с идентификатор 56784.504.1232, находящ се в гр. Пловдив, общ. Пловдив, обл. Пловдив, район Северен, ул. „Васил Левски“ № 244. Намира се в северозападната част на поземления имот.

Площадката е с площ 1434 кв. м. – открита бетонова площадка и 133 кв. м. масивна сграда.

За инвестиционния процес не се предвижда извършване на строителни работи и намесата на строителна механизация.

**3. Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС.**

При реализацията на инвестиционното намерение, не се очаква да са налични опасни вещества от приложение № 3 към ЗООС.

**4. Схема на нова или промяна на съществуваща пътна инфраструктура.**

Достъпът до площадката се осъществява по съществуваща инфраструктура и няма необходимост от изграждане на нова или промяна на съществуващата.

**5. Програма за дейностите, включително за строителство, експлоатация и фазите на закриване, възстановяване и последващо използване.**

Реализацията и последващата експлоатация на инвестиционно предложение е свързана с получаване на необходимите документи, регламентиращи дейността, в съответствие със законодателство по управление на отпадъците.

След преустановяване на експлоатацията на настоящото инвестиционно предложение, територията е възможно да бъде използвана за други дейности по предназначение на имота.

**6. Предлагани методи за строителство.**

На територията на площадката не е предвидено извършване на строителни дейности.

**7. Доказване на необходимостта от инвестиционното предложение.**

Инвестиционното предложение по своята същност представлява дейност по приемане и временно съхраняване на отпадъци, до натрупване на определени количества, които биват предавани на фирми притежаващи необходимите документи по чл. 35 от Закона за управление на отпадъците, посредством сключени договори.

За да се предотврати вредното въздействие на отпадъците върху околната среда и здравето на хората е необходимо предаването, съхраняването и третирането на отпадъците да се осъществява на площадки отговарящи на Закона за управление на отпадъците и подзаконовите нормативни актове.

Инвестиционното предложение се явява част от екологосъобразната система за управление на отпадъците и предотвратяване замърсяването на околната среда.

**8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.**

Инвестиционното намерение ще се реализира на територията на имот с идентификатор 56784.504.1232, находящ се в гр. Пловдив, общ. Пловдив, обл. Пловдив, район Северен, ул. „Васил Левски“ № 244. Намира се в северозападната част на поземления имот.

Площадката, предмет на инвестиционното предложение, не попада в границите на защитени територии по смисъла на Закона за защитените територии, както и в границите на защитените зони по смисъла на Закона за биологичното разнообразие. Най – близко разположената защитена зона от Европейската екологична мрежа „НАТУРА 2000“ е BG0002016 „Рибарници Пловдив“.

Характерът на инвестиционното предложение не е свързан с въздействие върху обекти, подлежащи на здравна защита - детски градини, обекти за производство на храни, болници, санаториуми и др.

**9. Съществуващо земеползване по границите на площадката или трасето на инвестиционното предложение.**

Площадката се ситуира в северозападната част на поземлен имот с идентификатор 56784.504.1232 по КККР на гр. Пловдив, Община Пловдив, област Пловдив – собственост на НЕК ЕАД.

Инвестиционното предложение няма да засегне ползватели или собственици на земи, разположени в съседство.

Площадката е оградена, има изградена система за видеонаблюдение и охрана, с осигурен контролно - пропускателен пункт и инфраструктура.

**10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.**

В близост до терена, обект на настоящото инвестиционно предложение, няма чувствителни зони, уязвими зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди.

**11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).**

Не се налага добив на строителни материали.

Водоснабдяването, канализацията и електрозахранването на обекта са съществуващи.

Достъпът до площадката се осъществява по съществуваща инфраструктура и няма необходимост от изграждане на нова или промяна на съществуващата.

**12. Необходимост от други разрешителни, свързани с инвестиционното предложение.**

Инвестиционното намерение е свързано с издаване на разрешение за извършване на дейности по третиране на отпадъци по реда на Закона за управление за отпадъците.

**III. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно:**

1. **съществуващо и одобрено земеползване;**

Площадката се ситуира в северозападната част на поземлен имот с идентификатор 56784.504.1232 по КККР на гр. Пловдив, Община Пловдив, област Пловдив – собственост на НЕК ЕАД.

1. **мочурища, крайречни области, речни устия;**

На територията, на която ще се реализира инвестиционното предложение не са налични мочурища, крайречни области, речни устия.

1. **крайбрежни зони и морска околна среда;**

Теренът върху, който ще се реализира инвестиционното предложение се намира на територията на Южна България, гр. Пловдив, общ. Пловдив, обл. Пловдив.

1. **планински и горски райони;**

Имотът е разположен в равнинен терен

1. **защитени със закон територии;**

Площадката, предмет на инвестиционното предложение, не попада в границите на защитени територии по смисъла на Закона за защитените територии, както и в границите на защитените зони по смисъла на Закона за биологичното разнообразие. Най – близко разположената защитена зона от Европейската екологична мрежа „НАТУРА 2000“ е BG0002016 „Рибарници Пловдив“.

1. **засегнати елементи от Националната екологична мрежа;**

Инвестиционното предложение няма да засегне приоритетни местообитания и видове.

1. **ландшафт и обекти с историческа, културна или археологическа стойност;**

Не се очаква промяна в ландшафта и засягане на обекти с историческа, културна или археологическа стойност.

1. **територии и/или зони и обекти със специфичен санитарен статут или подлежащи на здравна защита.**

Характерът на инвестиционното предложение не е свързан с въздействие върху обекти, подлежащи на здравна защита - детски градини, обекти за производство на храни, болници, санаториуми и др.

**IV. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:**

1. **Въздействие върху** **населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.**

**а/ Въздействие върху населението и човешкото здраве:**

Характерът на инвестиционното предложение и местоположението на площадката не предполагат въздействие върху хората и тяхното здраве.

В близост до имота няма обекти и сгради подлежащи на специална защита. При реализацията на инвестиционното предложение и експлоатацията на обекта няма да бъдат използвани суровини и материали, както и да се отделят емисии, оказващи влияние върху хората и тяхното здраве.

**б/ Въздействие върху земеползването и материалните активи:**

Реализацията няма да окаже непосредствено негативно въздействие върху земеползването и материалните активи на съседните имоти, предвид характера на дейностите и местоположението.

**г/ Културно наследство**

Инвестиционното предложение не засяга архитектурни и художествени недвижими културни ценности, както и паметници на културно-историческото наследство.

**д/ Атмосфера и атмосферен въздух**

В хода на реализацията на инвестиционното предложение и последващата експлоатация на обекта, не се очаква наличие на организирани и неорганизирани източници на емисии, изпускани в атмосферния въздух по смисъла на Закона за чистотата на атмосферния въздух.

**е/ Води**

Имотът е водоснабден от градската водопреносна система. Отпадъчните води от битов характер, посредством съществуваща канализационна система се заустват в съществуващата градска канализация.

Формираните отпадъчни води (площадкова и дъждовна) ще се оттичат в каломаслоуловител.

**ж/ Земни недра, минерално разнообразие, почви и ландшафт**

Характерът на инвестиционното предложение не е свързано с промяна на вида, състава и характеристиката на земните недра и ландшафта и не предвижда добив на подземни богатства. В района на площадката няма установени подземни богатства със стопанско предназначение.

**з/ Биоразнообразие и неговите елементи**

Реализацията на инвестиционното предложение не е свързана с унищожаване на отделни площи, покрити с тревни или дървесни видове, няма да се унищожат природни местообитания и растителни видове.

С реализацията си, инвестиционното намерение не би могло да окаже негативно въздействие върху биоразнообразието в района.

**и/ Шум и вибрации**

При реализиране на ИП, шумовата характеристика на района няма да се промени, тъй като дейностите по третиране на отпадъците не са източник на значими шумови натоварвания.

При спазване на законовите норми за управление на отпадъците и опазване на околната среда, не се очаква отрицателно въздействие върху околната среда, човешкото здраве, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.

1. **Въздействие върху елементи от Националната екологична мрежа, включително на разположените в близост до инвестиционното предложение.**

Площадката на инвестиционното предложение не попада в границите на защитени зони от Националната екологична мрежа (НЕМ) „НАТУРА 2000” съгласно Закона за биологичното разнообразие и в границите на защитени територии по смисъла на чл. 5 от Закона за защитените територии.

С реализацията на инвестиционното предложение не се засягат елементи на Националната екологична мрежа. Предвидените дейности са с такова естество и местоположение, че няма да доведат до:

- пряко или косвено увреждане на природни местообитания и местообитания

на видове предмет на опазване на защитени зони в мрежата „Натура 2000“;

- няма да доведат до нарушаване целостта, структурата и функциите на

защитени зони от мрежа „Натура 2000“;

- няма да окажат отрицателно кумулативно въздействие върху защитени зони

от „Натура 2000“.

1. **Очакваните последици, произтичащи от уязвимостта на инвестиционното предложение от риск от големи аварии и/или бедствия.**

При изграждането и експлоатацията на инвестиционното предложение, предвид естеството на предвижданите дейности, не се очаква и няма вероятност от възникване на риск от големи аварии и / или бедствия.

1. **Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).**

Въздействието при реализацията и експлоатацията на настоящото инвестиционно предложение, съгласно приетите критерии ще е следното:

* Незначително, като въздействие и като ефект;
* Без кумулативен ефект;

При експлоатацията на обекта, предмет на инвестиционното предложение за извършване на дейности с отпадъци и при спазване на изискванията за дейности с опасни и неопасни отпадъци, не се очаква наличие на замърсявания и отрицателно въздействие върху компонентите на околната среда.

При упражняване на предвидените дейности и услуги, няма източници на вредности, представляващи опасност за околната среда. Възможното въздействие върху околната среда ще е пряко и краткотрайно, обхватът ще е локализиран в огражденията на площадката. Вероятността на появата ще е еднократна, ограничена във времето и кумулативен ефект не се очаква.

1. **Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.).**

При реализацията на инвестиционното предложение не се очаква въздействие върху населението и разположеното в съседство населено място.

1. **Вероятност, интензивност, комплексност на въздействието.**

С реализацията на инвестиционното предложение и при спазване на изискванията на екологичното законодателство не се очаква поява на отрицателно въздействие върху компонентите на околната среда, качествата на селищната среда и здравето на хората.

1. **Очакваното настъпване, продължителността, честотата и обратимостта на въздействието.**

Продължителността на въздействие е в периода на експлоатация на обекта;

Честота на въздействие – ниска;

Въздействието ще бъде продължително, непрекъснато, но без очаквани значителни отрицателни изменение в компонентите на ОС.

1. **Комбинирането с въздействия на други съществуващи и/или одобрени инвестиционни предложения.**

Настоящото инвестиционно намерение, предвид характера си, не предполага комбинирано въздействие с други съществуващи и/или одобрени инвестиционни предложения.

1. **Възможността за ефективно намаляване на въздействията.**

Възможностите за ефективно намаляване на въздействията при бъдещата експлоатация на инвестиционното предложение са насочени към опазване на околните терени от замърсяване и увреждане.

1. **Трансграничен характер на въздействието.**

В резултат от реализация и последващата експлоатация на инвестиционното предложение не се очаква да има трансграничен характер на въздействие.

1. **Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве**.

За намаляване на вероятните отрицателни въздействия се предвиждат следните мерки:

* Стриктно спазване на изискванията и процедурите, предвидени в екологичното законодателство;
* Задължително изпълнение на ограничителните мерки в разрешенията, издадени от компетентните органи;
* Минимизиране на източниците на въздействие върху околната среда;

Предвидената чрез инвестиционното намерение дейност няма да доведе до извънредна и/или свръхексплоатация на природни ресурси. Реализирането на инвестиционното намерение не води до изпускане на вредни емисии, шум и/или друг източник на негативно въздействие.

Реализирането на инвестиционното намерение по никакъв начин не би могло да окаже значителни отрицателни въздействия върху околната среда и човешкото здраве.

**V. Обществен интерес към инвестиционното предложение.**

Съобразно изискването на чл. 95, ал.1 от Закона за опазване на околната среда, уведомлението за инвестиционно предложение е обявено на интернет страницата на НЕК ЕАД.